सुखोई-गल्फस्ट्रीम एस-21
सुखोई-गल्फस्ट्रीम एस-21 (Sukhoi-Gulfstream S-21) एक अनुमानित रूसी-अमेरिकी सुपरसोनिक बिजनेस जेट था। 1990 के दशक के शुरूआत में, गल्फस्ट्रीम एयरोस्पेस और मास्को के सुखोई डिज़ाईन ब्यूरो ने सुपरसोनिक लघु व्यवसाय जेट विकसित करने के लिए संयुक्त प्रयास शुरू किया। जिसे कोड एस-21 नाम दिया गया। वाणिज्यिक सुपरसोनिक हवाई यात्रा के लिए संदिग्ध बाज़ार की मांग के कारण, परियोजना के प्रति प्रतिबद्धता कमजोर हुई और यह टल गया। गल्फस्ट्रीम ने अंततः साझेदारी को भंग कर दिया, हालांकि सुखोई ने एस-21 पर काम जारी रखा।